Ақтөбе облысында алаяқтар субсидияға бөлінген 1 млрд теңгеге жуық қаржыны жымқырды
DATE: 10:33, 05 Қыркүйек 2024 | GMT +5
TITLE: Ақтөбе облысында алаяқтар субсидияға бөлінген 1 млрд теңгеге жуық қаржыны жымқырды
URL: https://kaz.inform.kz/news/aktobe-oblisinda-alayaktar-subsidiyaga-bolngen-1-mlrd-tengege-zhuik-karzhini-zhimkirdi-e9d293/
META: DATE: 10:33, 05 Қыркүйек 2024 | GMT +5
TOTAL WORDS: 141
AUTHOR(S):
TEXT: Агенттіктің баспасөз қызметінің хабарлауынша, тергеу барысында 4 шаруа қожалығының өкілдері жалған құжаттарды пайдалана отырып, асыл тұқымды мүйізді ірі қара сатып алуға бөлінген мемлекеттік субсидиялар мен кредиттік қаражатты қолды қылған үш азамат анықталды. Олар мемлекетке жалпы сомасы 1 млрд теңгеге жуық ірі мөлшерде залал келтірілді. Сотқа дейінгі тергеу барысында залал өтелді. Агроөнеркәсіптік кешен саласындағы аса ірі мөлшердегі алаяқтық үшін сот үкімімен үш адам 5 жылға бас бостандығынан айырылды. Сотталушылардың жылжымалы және жылжымайтын мүліктері мемлекет пайдасына тәркіленді. Мемлекет басшысының тапсырмасын орындау аясында Қаржылық мониторинг агенттігі АӨК саласын дамытуға бөлінетін субсидиялар мен кредиттік қаражаттардың орынды жұмсалуына тұрақты түрде мониторинг жүргізуде. Бұл жұмыс адал кәсіпкерлердің құқықтарын қорғауға бағытталған. «Егер сіз өкілеттіктерді теріс пайдалану, қаражатты жымқыру немесе басқа да экономикалық құқық бұзушылықтар фактілері жайлы білсеңіз, «АФМ Insider» телеграм ботына хабарлауыңызды сұраймыз. Анонимділікке кепілдік беріледі», -делінген хабарламада. Осыған дейін отандық агробизнесті ынталандыру үшін субсидия көлемі артатыны хабарланды
